সামাজিক যোগাযোগ মাধ্যমগুলো ঘেঁটে দেখা গেছে, ‘Psc/Jsc/Ssc/Hsc Question Out And Result Change’ নামের একটি ফেসবুক গ্রুপে প্রতি মুহুর্তে বিভিন্ন ফেসবুক আইডি থেকে প্রশ্নপত্র দেওয়ার প্রলোভন পোস্ট করা হচ্ছে। নীলা সরকার নামের একটি ফেসবুক আইডি থেকে বলা হয়েছে, ‘কষ্ট করে পরীক্ষা দেওয়ার দিন শেষ। এটা ডিজিটাল বাংলাদেশ। আমার বড় ভাই বোর্ডে জব করে। প্রতি প্রশ্নের মূল্য ১০০ টাকা। আগে কোনও টাকা নিবো না। ১০০% কমনের পর টাকা নিবো।’